કેવડીયા: નર્મદા ડેમ સાઇટ નજીક આકાર લઇ રહેલી વિશ્વની સૌથી ઉંચી સરદાર વલ્લભભાઇ પટેલની પ્રતિમા સ્ટેચ્યુ ઓફ યુનિટી અને વેલી ઓફ ફલાવરને પ્રવાસીઓ સારી રીતે નિહાળી શકે તથા ફોટોગ્રાફી કરી શકે તે માટે બનાવાયેલા વ્યુ પોઇન્ટનું લોકાર્પણ કરવામાં આવ્યું છે. કેવડીયા ખાતે સરદાર વલ્લભભાઇ પટેલની વિશ્વની સૌથી મોટી પ્રતિમા આકાર લઇ રહી છે. આગામી સરદાર પટેલ જયંતિના દિવસે વડાપ્રધાન નરેન્દ્ર મોદીના હસ્તે તેનું લોકાર્પણ કરવામાં આવે તેવી શકયતાઓ છે. સ્ટેચ્યુ ઓફ યુનિટીની ફરતે વેલી ઓફ ફલાવર બનાવવામાં આવી છે જેમાં અવનવી ડીઝાઇનના ફૂલોનું વાવેતર કરવામાં આવ્યું છે.